Official Journal L 319 , 23/11/2002 P. 0028 - 0029



KOMISIJAS LēMUMS (2002. gada 21. novembris), ar ko groza Lēmumu 94/652/EK par to uzdevumu saraksta un sadalījuma izveidošanu, kurus veic, dalībvalstīm sadarbojoties pārtikas jautājumu zinātniskā izpētē (paziņots ar dokumenta numuru C(2002) 4447) (dokuments attiecas uz EEZ) (2002/916/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 93/5/EK (1993. gada 25. februāris) par atbalstu Komisijai un dalībvalstu sadarbību pārtikas jautājumu zinātniskā izpētē[1], un jo īpaši tās 3. panta 2. punkta ceturto ievilkumu, tā kā: (1) Ar Komisijas 1994. gada 29. jūnija Lēmumu 94/458/EK[2] izstrādā sadarbības administratīvās pārvaldības nosacījumus attiecībā uz tādu jautājumu zinātnisku izskatīšanu, kas saistīti ar pārtiku. (2) Ar Komisijas Lēmumu 94/652/EK[3], kurā jaunākie grozījumi izdarīti ar Lēmumu 2001/773/EK[4], nosaka to uzdevumu sarakstu un sadalījumu, kas veicami saskaņā ar dalībvalstu sadarbību attiecībā uz tādu jautājumu zinātnisku izskatīšanu, kas saistīti ar pārtiku. (3) Uzdevumu saraksta precizēšanā jāņem vērā iedzīvotāju veselības aizsardzības nepieciešamība Kopienā un Kopienas tiesību aktu prasības pārtikas nozarē. (4) Uzdevumi jāsadala, ņemot vērā zinātnisko pieredzi un dalībvalstīs pieejamos resursus, un jo īpaši iestādes, kas piedalīsies zinātniskajā sadarbībā. (5) Tāpēc atbilstīgi jāgroza Lēmums 94/652/EK. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 94/652/EK pielikumu aizstāj ar šā lēmuma pielikuma tekstu. 2. pants Šis lēmums ir adresēts dalībvalstīm. Briselē, 2002. gada 21. novembrī Komisijas vārdā - Komisijas loceklis David Byrne PIELIKUMS "PIELIKUMS To uzdevumu saraksts, kurus veic, dalībvalstīm sadarbojoties pārtikas jautājumu zinātniskā izpētē Uzdevuma tēma, specifika un apjoms Dalībvalstis, kurām iedala uzdevumu Pabeigšanas termiņš 1. Aromatizējošās vielas 1.1. Noteikta ķīmiskā sastāva aromatizējošās vielas, kas minētas Komisijas 1999. gada 23. februāra Lēmuma 1999/217/EK pielikuma reģistrā: Dānija (koordinators) Vācija, Spānija, Francija, Itālija, Nīderlande, Austrija, Portugāle, Somija, Zviedrija, Apvienotā Karaliste 2005. gada 31. maijs - sagatavot ziņojumus noteikta ķīmiskā sastāva aromatizējošo vielu drošuma novērtējumam saskaņā ar novērtējuma programmu, kas minēta Regulas (EK) Nr. 2232/96 4. pantā, - izveidot un uzturēt rīcībā esošo attiecīgo vielu toksikoloģisko un iedarbības datu parasto un elektronisku arhīvu 3. Piesārņotāji 3.1. Vispārīgi jautājumi 3.1.1. Neplānoti un steidzami jautājumi: Itālija, Apvienotā Karaliste (apvienotie koordinatori) 2002. gada 31. decembris - koordinēt to datu vākšanu dalībvalstīs, kas nepieciešami riska novērtēšanai, ko veic Pārtikas zinātniskā komiteja, atbildot uz neplānotiem un steidzamiem jautājumiem saistībā ar pārtikas piemaisījumiem Visas dalībvalstis (*) 3.2. Konkrēti jautājumi 3.2.9. Datu vākšana un apstrāde par 3-monohlorpropāndiolu (3-MHPD) un radniecīgām vielām pārtikas produktos. Zviedrija, Apvienotā Karaliste (apvienotie koordinatori) Dānija, Vācija, Francija, Īrija, Nīderlande, Austrija, Somija (*) 2002. gada 31. oktobris 3.2.10. Datu vākšana par Fusarium toksīnu sastopamību pārtikā un devas novērtējums, ko ar pārtiku uzņem ES dalībvalstu iedzīvotāji. Vācija (koordinators) Beļģija, Dānija, Francija, Īrija, Itālija, Nīderlande, Austrija, Portugāle, Somija, Zviedrija, Apvienotā Karaliste (*) 2003. gada 28. februāris 3.2.11. ES dalībvalstu iedzīvotāju uztura iedarbības novērtējums attiecībā uz svinu, kadmiju, dzīvsudrabu un arsēnu Itālija, Zviedrija (apvienotie koordinatori) Beļģija, Dānija, Vācija, Grieķija, Spānija, Francija, Īrija, Nīderlande, Austrija, Portugāle, Somija, Apvienotā Karaliste (*) 2002. gada 31. decembris 3.2.12. Datu vākšana par polinukleāro aromātisko ogļūdeņražu sastopamību pārtikā. Francija (koordinators) Beļģija, Dānija, Vācija, Grieķija, Spānija, Īrija, Itālija, Nīderlande, Austrija, Portugāle, Somija, Apvienotā Karaliste (*) 2003. gada 30. aprīlis 3.2.13. ES dalībvalstu iedzīvotāju uztusra iedarbības novērtējums attiecībā uz alvorganiskiem savienojumiem. Itālija (koordinators) Beļģija, Dānija, Vācija, Grieķija, Francija, Nīderlande (*) 2002. gada 31. decembris 8. Iepakojuma materiāls 8.1. Kopsavilkuma datu lapu sagatavošana vai to vielu riska novērtējuma ziņojumu sagatavošana, ko izmanto vai kas atrodas materiālos, kas ir saskarē ar pārtiku. Nīderlande (koordinators) Dānija, Vācija, Francija, Itālija, Somija, Zviedrija, Apvienotā Karaliste (*) 2002. gada 31. decembris (*) Norvēģija piedalās šajā uzdevumā." [1] OV L 52, 4.3.1993., 18. lpp. [2] OV L 189, 23.7.1994., 84. lpp. [3] OV L 253, 29.9.1994., 29. lpp. [4] OV L 290, 7.11.2001., 9. lpp.